Απόστολος Αβδελάς

Ο Απόστολος Αβδελάς (10 Οκτωβρίου 1956) είναι Έλληνας δημοσιογράφος και πολιτικός με καταγωγή από τις Σέρρες. Στις εκλογές του 2019 εξελέγη βουλευτής Α΄ Θεσσαλονίκης με την Ελληνική Λύση.

Ο Αβδελάς ξεκίνησε την δημοσιογραφική σταδιοδρομία του στα 24 του χρόνια, δουλεύοντας στην εφημερίδα Θεσσαλονίκη. Από τα μέσα της δεκαετίας του 1990 εργαζόταν στο ραδιόφωνο της ΕΡΤ μέχρι το κλείσιμο της ΕΡΤ το 2013. Δούλεψε επίσης για 15 χρόνια στην εφημερίδα Αγγελιοφόρος. Το 2014 άρχισε να δουλεύει στο Focus FΜ 103,6, στο οποίο τον ενέταξε ο Κυριάκος Βελόπουλος.

Είναι παντρεμένος με την Σοφία Τερζανίδου, πρώην στέλεχος της Eurobank και κόρη του Χρήστου Τερζανίδη. Η αγαπημένη του ομάδα είναι ο ΠΑΟΚ.

Παραπομπές

Έλληνες δημοσιογράφοι
Βουλευτές εκλεγμένοι με την Ελληνική Λύση
Βουλευτές Α΄ Θεσσαλονίκης
Αντιπρόεδροι της Βουλής των Ελλήνων